شه‌فه‌ق نيوز/ بازرگانه‌يل باس ئه‌را روێته‌رز كردنه‌ ك كۆمپانياى بازاڕكردن عراقى(سۆمۆ)، 2 مليۆن به‌رميل له‌ نه‌فت خام سووك به‌سره‌ فرووشتگه‌ ئه‌را باركردن له‌ سبته‌مبه‌ر/ ئه‌يلول ئه‌را يونيبك وه‌ 1,26 دۆلار زياتر له‌ نرخ فرووشتن فه‌رمى.
بازرگانه‌يل ئاشكراى يه‌يش كردنه‌‌: سۆمۆ 2 مليۆن به‌رميل له‌ نه‌فت خام قورس به‌سره‌ فرووشتگه‌سه‌ بترۆ دايمۆند له‌ سبته‌مبه‌ر/ ئه‌يلول وه‌ 1,60 دۆلار زياى له‌بان نرخ فه‌رمى فرووشتن.
جى باسه‌، وه‌رجه‌ يه‌يش، سۆمۆ 2 مليۆن به‌رميل تر له‌ نه‌فت خام سووك به‌سره‌ فرووشت وه‌ دۆلاريگ زياتر له‌بان نرخه‌ فه‌رميه‌گه‌ى خوه‌ى و يه‌ك مليۆن به‌رميليش له‌ نه‌فت قورس به‌سره‌ فرووشت وه‌ نزيكه‌ى 2 دۆلار زياتر له‌ نرخ فه‌رمى فرووشتن خوه‌ێ.
